ચા વેચનારી વ્યક્તિ વડાપ્રધાન બની શકે તો 'કપ-રકાબી'નું ચિહ્ન રાખનાર કોર્પોરેટર કેમ નહીં ! અમદાવાદ મ્યુનિ. કોર્પોરેશનની ચૂંટણીમાં આ વખતે ૧૨૧ જેટલા અપક્ષ ઉમેદવારો ચૂંટણી જંગમાં ઊભા રહ્યા છે. અપક્ષને ચૂંટણી અધિકારી દ્વારા પ્રતિકની ફાળવણી કરવામાં આવી ત્યારે ઘણા ઉમેદવારોની પસંદ 'કપ-રકાબી' હતી. 'ચા' વેચનારા વડાપ્રધાન બન્યા બાદ 'કપ-રકાબી'ના ચૂંટણીચિહ્ન પ્રત્યે અપક્ષ ઉમેદવારોમાં આકર્ષણ જોવા મળ્યું હતું. જો કે એક વોર્ડમાં કોઈ એક જ અપક્ષ ઉમેદવારને કપ-રકાબી મળી શકે તેમ હોઈ અન્ય ઉમેદવારોને બીજા પ્રતિક પસંદ કરવા પડ્યા હતા. એકંદરે, દર ત્રણ વોર્ડમાં એક અપક્ષ ઉમેદવારે ચૂંટણી પ્રતિક તરીકે કપ-રકાબી પર પસંદગી ઉતારી છે. 'ચાય પે ચર્ચા' પછી સ્થાનિક ચૂંટણીમાં 'કપ-રકાબી'ની ચિહ્ન પસંદગી પણ ચર્ચામાં છે.